Windows 2000

A Microsoft Windows 2000 ("NT 5.0") az ötödik kiadása a Microsoft Corporation által létrehozott Windows NT termékcsaládnak. A terméket a Microsoft elsősorban a vállalati szegmensnek szánta, a két verziót Windows 2000 (asztali) és a Windows 2000 Server (kiszolgáló) 2000 február 17-én mutatta be a nagyközönségnek.

Az ötödik Windows NT kiadással a Microsoft szakított azzal a hagyománnyal, hogy a termék neve tartalmazza az NT rövidítést. Az új verzió a sikeres előd Windows NT 4.0 leváltására készült, és a Microsoft be is vetett 2000 programozót a siker érdekében. A széles processzor architektúra támogatás a fejlesztés áldozatává vált annak ellenére, hogy a Windows 2000 RC1 korai változata még telepíthető volt Alpha környezetre, azonban a végső verzióban már csak az x86 volt támogatott.
 
A Microsoft Windows 2000 operációs rendszerére használatos még a Win2K vagy W2K elnevezés.

Történet 

Az első béta változat 1997. szeptember 27-én került kiadásra, még Windows NT 5.0 néven. A fejlesztés még minden NT 4.0 által támogatott platformra megindult, és a második béta verzió 1998. augusztus 20. kiadásáig a főbb fejlesztési irányok is tisztázódtak. A Microsoft 1998. október 27-én bejelentette, hogy a következő NT verzió nem fogja tovább vinni a termék nevében az NT rövidítést. Az új termék végleges neve Windows 2000 lesz, utalva a várható megjelenés évére. A további kiadások már Windows 2000 béta 3 RC (Release Candidate) névvel jelentek meg, az első 1998. december 16-án, majd a Windows 2000 béta 3 RC1 1999. március 17-én, és végül a Windows 2000 béta 3 1999. április 19-én. A kiadás előtti Windows 2000 RC1 1999. július december 16-án megjelent verziót már a Microsoft partnerek széles körben tesztelhették és a kinézetben és főbb funkciókban már megegyezett a végleges kiadással. Ezt még két kiadás előtti verzió és sok-sok javítás követe Windows 2000 RC2 1999. szeptember 15. és Windows 2000 RC3 1999. november 11. A végleges kiadás előtti verzióra Windows 2000 RTM 1999. december 15-én került sor, hogy azután 2000. január 24-én végre a Microsoft partnerek megvásárolhassák a régen várt verziót. A ténylegesen bárki által megvásárolhatóvá azonban csak 2000. február 17-én került, a jeles napot beárnyékolta egy a megjelenés előtt mindössze három nappal kiszivárgott Microsoft emlékeztető, miszerint a biztonság új szabványaként hirdetett rendszernek 63 ezer hibáját ismerik.

Leírás 

A Windows 2000 a következőkben változott az előd Windows NT 4.0 verzióhoz képest.
Új felület és menürendszer. A ritkán használt parancsikonok eltűnnek.
Megjelent a Safe Mode és a Command Line Options hibaelhárítási funkció.
Megjelent az NTFS 3.0 fájlrendszer.
Natív módon támogatott FAT32 fájlrendszer.
Megjelent a töredezettségmentesítő eszköz.
Megjelent a Plug and Play.
Bevezetésre került a Driver Model WDM (Windows Driver Model).
Megjelent a kibővített ACPI támogatás (Szoftver-vezérelt energiatakarékos rendszerek támogatása)
Megjelent az energiatakarékos "alvó" üzemmód.
Bevezetésre került a DVD, Firewire (IEEE 1394) és USB támogatás. (Windows 2000 SP4 után USB 2.0 verzió is)
Intel HT (Hyper-threading) processzorok támogatása.
Előtelepített Internet Explorer 5.0
Előtelepített Outlook Express 5.0
Megjelent az UDF (Universal Disk Format)
Megjelent az EFS (Encrypting File System) (NTFS 3.0 egyik új funkciójaként)

Futtató környezet 

A munkaállomás (kliens) támogatja az Intel x86 architektúrát. A rendszer felépítése mikro-kernel alapú ami támogatja a maximum 2 processzort, a maximum 4 GB fizikai és a 4 GB virtuális memóriát. Futtathatóvá teszi a 16 bites (védett memória-címtartományban futó) és 32 bites alkalmazásokat.

Javítócsomagok

Kapcsolódó szócikkek 
 A Microsoft Windows története
 MS-DOS
 Kék halál
 IBM
 Grafikus felhasználói felület
 Operációs rendszerek listája
 Szoftver
 Többfeladatos

Források 
 Windows 2000 History
 Windows NT History
 Support for Windows 2000
 Microsoft Releases Windows 2000 to Manufacturing

További információk 
 GUIdebook: Windows 2000 Professional screenshot galéria

2000